**AGENȚIA PENTRU PROTECȚIA MEDIULUI HUNEDOARA**

**Nr.1762 /AAA/28.06.2024**

DECIZIA ETAPEI DE ÎNCADRARE (PROIECT)

 Ca urmare a solicitării de emitere a acordului de mediu adresate de **DOCEA MARIA ADRIANA** cu domiciliul în în Aiud, str. Gheoghe Doja, nr.118, judeţul Alba, înregistrată la Agenţia pentru Protecţia Mediului Hunedoara cu nr.1762/26.02.2024 ,în baza Legii nr.292 /2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr.49/2011,cu modificările şi completările ulterioare, Agenţia pentru Protecţia Mediului Hunedoara decide, ca urmare a consultărilor desfăşurate în cadrul şedinţei Comisiei de Analiză Tehnică din data de 11.06.2024,că proiectul: **“** **ÎMPĂDURIRE TERENURI AGRICOLE ZAM – DOCEA MARIA ADRIANA**  **” ,** propus a fi amplasat în UAT Zam,sat Godineşti judeţul Hunedoara nu se supune evaluării impactului asupra mediului şi nu supune evaluării adecvate şi nu se supune evaluării impactului asupra corpurilor de apă.

Justificarea prezentei decizii:

 I.Motivele pe baza cărora s-a stabilit necesitatea efectuării evaluării impactului asupra mediului sunt următoarele :

a)Proiectul se încadrează în prevederile Legii nr.292 /2018 privind evaluarea impactului anumitor proiecte publice şi private asupra mediului, anexa nr. 2, pct.1, lit. d;

b)Lista de control din 28.03.2024 emise de CFM Domeniul Biodiveristate din cadrul APM Hunedoara

c)Punct de vedere nr.4519759/21.05.2024 emis de ISUJ ,, Iancu de Hunedoara’’ Hunedoara

d)Punct de vedere nr.1428/24.05.2024 emis de GNM-CJ Hunedoara Hunedoara

e) Punct de vedere nr.8938/21.05.2024 emis de DSVSA Hunedoara

f)Memoriu tehnic întocmit de consultant Negru Ioan Alin –tel.0753852830

g)Aviz de principiu favorabil privind întocmirea proiectului tehnic de împădurire nr. 774/19.01.2024 emis de Garda Forestieră Timişoara

h)Aviz de principiu favorabil privind întocmirea proiectului tehnic de împădurire nr.2304/21.02.2024 emis de Garda Forestieră Timişoara

i) Adeverinţa nr.460 /19.06.2024 emisă de Primăria Comunei Zam

1. Caracteristicile proiectului:

La identificarea caracteristicilor proiectului se iau în considerare următoarele aspecte:

a)mărimea proiectului- Suprafaţa totală a terenului care se va împăduri este de 24,15 ha din extravilanul UAT Zam , este proprietatea titularului (Adeverinţa nr. 460/19.06.2024 emisă de Primăria Comunei Zam)

Amplasamentul suprafeţelor luate în studiu au categoria de folosință de arabil şi păşune şi are următoarele vecinătăți :

pt. parcela cu S=15.98 ha- N-Docea Sorin;S-O.S. ;E-Sas Cristina Monica.;V-limită naturală, pârau.

pt. parcela cu S=5.59 ha- N-Barza Mircea;S-Rosu Peana;E-Docea Sorin ;V- limită naturală,pârau.

pt. parcela cu S=2.58 ha- N-Docea Sorin ;S-Docea Sorin;V-Docea Sorin si O.S.;E-Docea Sorin

Formula de împădurire va fi : 50% St(Go, Str) 25 %Fr (Te.a, Ci ; Pa) 25 %Sa (Lc, Co, Me)

Terenul va fi împrejmuit cu sârmă ghimpată , care se va prinde pe stâlpi de lemn sau plasă de sârmă prinsă pe stâlpi metalici .După amplasarea stâlpilor golurile rămase în gropi se umplu cu pământ amestecat cu bolovani și se compactează. Lungimea împrejmuirii va fi de 5134 m.

Lucrările propuse vor fi executate de către persoane juridice atestate din domeniul silvic sau de către titular sub controlul unui ocol silvic şi vor consta în :

-pregătirea terenului prin curăţarea acestuia de vegetaţia spontană arbustivă, erbacee, aşezarea materialului rezultat la marginea perimetrului de împădurire , realizarea şanţului de depozitare a puieţilor până la plantare, pichetarea terenului , săparea gropilor , plantarea manuală a puieţilor , mobilizarea solului în jurul puieţilor , plivirea manuală a ierbii crescute în apropierea puietului.

Rândurile de puieţi vor fi orientate pe curba de nivel.

Se vor utiliza un nr.6700 puieţi /ha din toate speciile recomandate în schema de împădurire, inclusiv pentru completări.

Anul I

-mobilizări manuale ale solului în jurul puieţilor de 2 ori/an ,descopleşirea ;

Anul II

-revizuirea plantaţiilor, completarea golurilor, combaterea buruienilor din jurul puieţilor,afânarea solului de 2 ori /an ;

Anul III

- revizuirea plantaţiilor, completarea golurilor întreţineri manuale în jurul puieţilor, (mobilizări şi descopleşiri ) de 2 ori /an ;

Anul IV

-mobilizarea solului în jurul puieţilor de 2 ori /an ;

Anul V

-descopleşirea puieţilor 1 dată/an;

Anul VI ,–se va interveni doar cu descopleşirea speciilor forestiere ;

În acest an trebuie să fie realizată starea de masiv sau reuşita definitivă a plantaţiei.

Organizarea de şantier Nu este necesară deoarece operaţiunile se vor realiza într-un interval de timp scurt.

b)cumularea cu alte proiecte –Nu este cazul

c)utilizarea resurselor naturale–Nu este cazul

d)producţia de deşeuri – în timpul perioadei de implementare a proiectului se vor produce următoarele tipuri de deşeuri :

-deşeuri menajere – cod 20 03 01 în cantităţi variabile în funcţie de numărul angajaţilor care vor implementa proiectul.

-deşeuri de hârtie-carton cod 20 01 01

-deşeuri de sticlă cod 200102

-deşeuri de materiale plastice cod 02 01 04

e)emisiile poluante, inclusiv zgomotul si alte surse de disconfort –în timpul implementării proiectului se vor produce emisii de noxe şi pulberi sedimentabile, zgomote şi vibraţii în timpul transportului materialului săditor pe amplasament , dar impactul va fi nesemnificativ .

f)riscul de accident, tinându-se seama în special de substanţele si de tehnologiile utilizate- proiectul prezintă risc de poluare a solului prin utilizarea mijloacelor de transport care ar putea fi necorespunzătoare din punct de vedere tehnic .

 2. Localizarea proiectului:

Se ia în considerare sensibilitatea mediului în zona geografică posibil a fi afectată de proiect, avându-se în vedere în special:

 2.1. utilizarea existentă a terenului –conform memoriului de prezentare terenul este arabil ,parțial înierbat și cu specii de arbuști (păducel, corn, măceș ), pe teritoriul comunei Zam sat Godineşti , în extravilanul localității.

 2.2. relativa abundenţă a resurselor naturale din zonă, calitatea şi capacitatea regenerativă a acestora – nu este cazul.

 2.3. capacitatea de absorbţie a mediului, cu atenţie deosebită pentru:

 a) zonele umede – nu este cazul;

 b) zonele costiere – nu este cazul;

 c) zonele montane şi cele împădurite – nu este cazul;

 d) parcurile şi rezervaţiile naturale;

 e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate – nu este cazul;

 f) zonele de protecţie specială, mai ales cele desemnate prin OUG nr. 57/2007 privind regimul ariilor naturale protejate, conservarea habitatelor naturale, a florei şi faunei salbatice, cu modificările şi completările ulterioare, zonele prevazute prin Legea nr. 5/2000 privind aprobarea Planului de amenajare a teritoriului naţional – Sectiunea a III-a – zone protejate, zonele de protecţie instituite conform prevederilor Legii apelor nr. 107/1996, cu modificările şi completările ulterioare şi H.G. nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică –**proiectul se află la o distanţă de aproximativ 0,5 km de ROSCI0325 Munţii Metaliferi şi 1,0 km faţă de ROSCI0064 Defileul Mureşului .**

 g) ariile în care standardele de calitate a mediului stabilite de legislaţie au fost deja depăşite – nu este cazul;

 h) ariile dens populate – nu este cazul;

 i) peisajele cu semnificaţie istorică, culturală şi arheologică – nu este cazul;

3. Caracteristicile impactului potenţial:

 a) extinderea impactului : aria geografica şi numărul persoanelor afectate – nu este cazul

 b) natura transfrontiera a impactului – nu este cazul ;

 c) mărimea şi complexitatea impactului – în perioada de execuţie a lucrărilor impactul asupra mediului este redus

 d) probabilitatea impactului-redusă

 e) durata, frecvenţa şi reversibilitatea impactului-redusă

II.Motivele pe baza cărora s-a stabilit neefectuarea evaluării adecvate sunt următoarele :

Proiectul propus nu se suprapune peste nicio arie naturală protejată de interes comunitar din judeţul Hunedoara iar siturile învecinate ROSCI0064 Defileul Mureşului-la aprox 1 km şi ROSCI0325 Munţii Metaliferi la aprox 500 m , nu se află în zona de influenţă a proiectului(conform Listei de control din 28.03.2024 emise de CFM Domeniul Biodiveristate din cadrul APM Hunedoara ).

III.Motivele pe baza cărora s-a stabilit necesitatea neefectuării evaluării impactului asupra corpurilor de apă sunt:

a)Nu aduce atingere corpurilor de apă de suprafaţă/subteran.

**Condiţiile de realizare a proiectului:**

 a)Respectarea documentaţiei care a stat la baza luării deciziei etapei de încadrare.

 b)Proiectantul lucrărilor este răspunzător de soluţiile tehnice adoptate,prezentate în documentaţia depusă la APM Hunedoara.

 c) Luarea măsurilor preventive necesare şi informarea APM Hunedoara şi a Comisariatului Judeţean Hunedoara al Gărzii Naţionale de Mediu, în termen de 2 ore de la luarea la cunoştinţă a apariţiei unei ameninţări iminente cu un prejudiciu asupra mediului sau de la producerea unui prejudiciu asupra mediului în conformitate cu prevederile OUG nr. 68/2007 privind răspunderea de mediu cu referire la prevenirea şi repararea prejudiciului asupra mediului, aprobată prin Legea nr. 19/2008, cu modificările şi completările ulterioare.

 d) Eventualele prejudicii aduse proprietăţii private sau publice, pe timpul execuţiei proiectului vor fi suportate de titularul de activitate.

 e)Titularul proiect/activitate are obligaţia de a notifica în scris autoritatea competentă pentru protecţia mediului dacă intervin elemente noi, necunoscute la data emiterii prezentului act de reglementare, precum şi asupra oricăror modificări ale condiţiilor care au stat la baza emiterii acestuia, inainte de realizarea modificării;

 f)Titularul de proiect/activitate va asigura capacităţile de colectare selectivă a deşeurilor rezultate de pe amplasament, în vederea depozitării temporare şi gestionării lor, în conformitate cu prevederile legale în vigoare.

 g)Plantaţia forestieră realizată va fi menţinută pe o perioadă de minim 20 de ani de la înfiinţare, respectând condiţiile referitoare la lucrările de împădurire şi întreţinere a plantaţiilor prevăzute în schema de ajutor de stat.

 h)Plantaţiile se vor executa cu arbori forestieri produşi în pepiniere atestate .

 i) Nu se vor utiliza fertilizanţi chimici sau produse fitosanitare de combatere a bolilor şi dăunătorilor ci doar substanţe repelente nepericuloase.

 j) Nerespectarea prevederilor prezentului act de reglementare atrage după sine suspendarea sau anularea, după caz.

**Protecţia factorului de mediu SOL**

1)Deşeurile rezultate în urma lucrărilor prevăzute în proiect vor fi preluate de către societăţi specializate autorizate din punct de vedere al protecţiei mediului în vederea eliminării/valorificării.

2)Evitarea ocupării cu materiale de orice fel a terenurilor din vecinătate, în timpul execuţiei lucrărilor necesare pentru realizarea proiectului.

 3)Interzicerea utilizării de substanţe şi preparate chimice în scopul fertilizării şi tratării puieţilor şi în viitorul arboret precum şi a substanţelor repelente periculoase.

**Prezenta decizie este valabilă pe toată perioada de realizare a proiectului , iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr.544/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute de art.2 din Legea nr.292/2018 privind evaluarea impactului anumitor proiecte publice şi private asupra mediului, considerându-se ca acestea sunt vătămate intr-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare , cu acordul de mediu ori, după caz , cu decizia de respingere a solicitării de emitere a acordului de mediu, repectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art.21 din Legea nr.292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art.21 alin.(3)sau autorităţii ierarhic superioare revocarea, în tot sau în parte , a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plăngerea prealabilă prevăzută la art.22 alin (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art.22 alin (1)este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr.554/2004, cu modificările şi completările ulterioare.

DIRECTOR EXECUTIV ,

Viorica Georgeta BARABAŞ

ŞEF SERVICIU ÎNTOCMIT

Avize, Acorduri, Autorizaţii Anca VOICA POP(AAA)

Lucia Doina COSTINAŞ

 ÎNTOCMIT

 Anca UNGUREANU

 (CFM –Domeniul Biodiversitate)